Cap de govèrn

Lo cap de govèrn designa la persona plaçada al cap del govèrn dins un Estat. Existís dos tipes principals de regim democratic.

 Regim parlamentari 

Dins un regim parlamentari, lo cap de govèrn es dotat de poders largs e exercís doncas de facto lo poder executiu a la plaça del cap de l'Estat. Es sovent nomenat per aquel e dirigís las administracions e lo govèrn. Prepara las leis e representa son país dins las relacions internacionalas. Es tanben responsable de sos actes davant lo Parlament que pòt lo tombar. A l'invèrs, lo poder executiu pòt dissòlvre lo Parlament.

Es lo cas d'Alemanha, d'Itàlia o de Portugal.

Dins la majoritat dels cas, se parla de Primièr ministre. Existís çaquelà d'autres tèrmes per designar los caps de govèrns:
cancelièr : Alemanha, Àustria
ministre president : Bulgaria, Païses Basses
ministre d'Estat : Danemarc, Mónegue, Norvègia, Suècia
president del Conselh dels ministres : Itàlia, Liban
président del govèrn : Croàcia, Espanha, Russia, Serbia, Eslovènia, etc.

 Regim presidencial 

Dins aquel tipe de regim, lo cap de l'Estat es tanben lo cap del govèrn. Aquò fa que lo Parlament pòt pas tombar lo govèrn mas que lo president pòt pas dissòlvre aquel darrièr.

Es lo cas dels Estats Units d'America.

 Regim ibride 

La diversitat d'evolucions de las diferentas nacions e, per consequéncia, de lors regims, fa  que plusors foncionan sus de sistèmas intermediaris.

Es lo cas de França, ont lo president de la Republica exercís la majoritat del poder executiu e a un ròtle preponderant dins la Constitucion. Remplaça ben sovent lo cap de govèrn.

Categoria:govèrn